《龙山寺》
宋代·刘跂

晓色翩翩乌帽轻，道人瞥去不关情。高山流水为谁说，翠竹黄花空自生。

急雨欲来先暑气，凉风已过却秋声。后期好取归时月，照我深岩处处行。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。